Verbind met ander - www.bybelkennis.co.za
by Coen Slabber · Published 26/04/2017 · Updated 24/04/2017
Toe Henry Mintzberg gevra is wat die algemeenste raad was wat hy aan leiers gegee het, antwoord hy met een woord:”Verbind.” Leierskap beteken fundamenteel “verbind met ander.” Hoe doen ons dit? Hier is vyf strategieë wat ons kan gebruik.
Soek die beswil van ander
Leiers wat net hulle eie beswil soek, gebruik dikwels misleiding en manipulasie om hulle doel te bereik – ‘n doel wat hulleself dien. As jy ander se beswil soek, is die kernwoord vertroue. As dit nodig is sal jy selfs jouself benadeel as dit die beswil van ander dien. Vra:
Wie ken ek wat kan help?
Watter hulpbronne kan ek voorsien?
Wat is jou doelwitte? Hoe kan ek jou daarmee help?
Evalueer jouself deur jou gereeld af te vra: Hoe soek ek die beswil van Ander: doen jy dit sal frustrasie afneem en vervulling toeneem.
Wees nuuskierig oor ander?
Alles hoef nie net oor jou te gaan nie.
Moenie gou oordeel nie.
Moenie altyd probeer beter doen nie.
Gee tweede kanse
Staan langs iemand wat misluk het. Ondersoek wat uit die situasie geleer kan word. Sorg dat die persoon weer op koers kom. Vergeet van wat verkeerd was. Onthou: Vrygewigheid vereis nie wederkerigheid nie.
Pas by ander aan
Hoe meer gesag jy het, hoe belangriker is dit om by ander aan te pas. Verwerp die idee dat volgelinge by leiers moet aanpas. Ontmoet mense waar hulle is – nie waar jy wens hulle moet wees nie. Pas jou pas by ander aan – loop langs hulle.
Moenie altyd reg wil wees nie
Verhoudings is belangriker as om altyd reg te wil wees. As jy bewys dat jy reg is, beteken dit ander is verkeerd. Dit is negatief vir enige verhouding.
Jou taak as leier is om bande/verhoudings te versterk. Doen jy dit?